Το ***Cyberpunk 2077*** είναι βιντεοπαιχνίδι δράσης περιπέτειας που αναπτύχθηκε από τη CD Projekt RED και κυκλοφόρησε στις 10 Δεκεμβρίου του 2020 για τα PlayStation 4, Xbox One και Microsoft Windows.

Πλοκή
-----

Το *Cyberpunk 2077* εξελίσσεται στο έτος 2077, όπου η πρόοδος της τεχνολογίας έχει οδηγήσει στην καταστροφή της ανθρωπότητας. Η ιστορία διαδραματίζεται στη Night City, μια μητρόπολη με εμμονή για δύναμη, πολυτέλεια και σωματικές τροποποιήσεις. Ο παίκτης υποδύεται το ρόλο του V, ενός μισθοφόρου ο οποίος ψάχνει για ένα μοναδικό εμφύτευμα που αποτελεί το κλειδί για την αθανασία.

Τρόπος παιχνιδιού
-----------------

Το *Cyberpunk 2077* είναι βιντεοπαιχνίδι δράσης περιπέτειας με στοιχεία ρόλων, σε προοπτική πρώτου προσώπου. Τοποθετείται στον ανοικτό κόσμο μιας μετρόπολης με το όνομα Night City, της οποίας οι κάτοικοι επικοινωνούν με ξένες γλώσσες εκτός των αγγλικών. Ο παίκτης που δεν μπορεί να μιλήσει τις γλώσσες αυτές, μπορεί να αγοράσει εμφυτεύματα μεταφραστή για να τις καταλαβαίνει καλύτερα. Ανάλογα με την ποιότητα των εμφυτευμάτων, οι μεταφράσεις διαφέρουν, με πιο ακριβά εμφυτεύματα να απαιτούνται για τις πιο ακριβείς μεταφράσεις. Μία συσκευή ηχογράφησης, το Braindance, είναι συνδεδεμένη απευθείας με τον εγκέφαλο του χαρακτήρα, και του επιτρέπει να βιώνει συναισθήματα, εγκεφαλικές διεργασίες και μυικές κινήσεις άλλων ανθρώπων, σαν να τους ανήκουν.

Το παιχνίδι, εκτός από το σενάριο ενός παίκτη, διαθέτει και περιεχόμενο για πολλαπλούς παίκτες.

Ανάπτυξη
--------

Σχεδιαστής του Witcher επιτραπέζιου Παιχνιδιου, Μάικ Πόντσμιθ στο Gamelab Congresso Videojuegos το 2017
Το *Cyberpunk 2077* βασίζεται σεναριακά στην τρίτη έκδοση του κυβερνοπάνκ επιτραπέζιου παιχνιδιού ρόλων *Cyberpunk 2020*. Η CD Projekt RED ξεκίνησε να αναβαθμίζει τη μηχανή της, REDengine 3, για το παιχνίδι, την περίοδο που κυκλοφόρησε το *The Witcher 3: Wild Hunt*. Ο Μάικ Πόντσμιθ, ο οποίος δημιούργησε το γνήσιο επιτραπέζιο παιχνίδι, έχει προσφέρει συμβουλές για το εγχείρημα. Μουσικός διευθυντής και συνθέτης του παιχνιδιού είναι ο Μαρτσίν Πζιμπιούοβιτς.

Κυκλοφορία
----------

Το παιχνίδι κατακρίθηκε από πολλούς δημοσιογράφους και παίκτες στο Metacritic για χαμηλή ποιότητα στον τεχνικό τομέα του, κυρίως στις εκδοχές για το PlayStation 4 και το Xbox One. Οκτώ μέρες μετά την κυκλοφορία του παιχνιδιού, η Sony αφαίρεσε την ψηφιακή εκδοχή του από το PlayStation Store, ανακοινώνοντας ότι θα συνεχίσουν να κάνουν πλήρεις επιστροφές χρημάτων και ότι προσπαθούν να εξασφαλίσουν ένα υψηλό επίπεδο ικανοποίησης για τους πελάτες τους. Η αρχική κυκλοφορία του παιχνιδιού χαρακτηρίστηκε από το PC Gamer ως "γελοία ελαττωματική", όσον αφορά τα πολλαπλά bugs. Η Polygon ανέφερε ότι, παρόλο που το παιχνίδι πλασαρίστηκε ως ρόλων (RPG), πιο πολύ μοιάζει με παιχνίδι δράσης, "και αν δεν κοιτάξεις με προσοχή, δεν θα μπορέσεις καν να πεις ότι είναι RPG". Επίσης, κατέκρινε τις αποφάσεις που μπορεί να πάρει ο παίκτης, καθώς δεν φαίνεται να έχουν σημαντικότητα και δεν οδηγούν κάπου. Το Digital Foundry το χαρακτήρησε ως "απαράδεκτο", ενώ το Gamespot ως "εξαιρετικά ελαττωματικό".

Παρά τις έντονα αμφιλεγόμενες κριτικές που έλαβε το παιχνίδι για τις εκδοχές των κονσολών, η CD Projekt RED δήλωσε ικανοποιημένη με την υποδοχή του στο Metacritic (την εκδοχή για υπολογιστές). Επιπλέον, η εταιρεία κάλυψε μέσω των 8 εκατομμυρίων προπαραγγελιών όλα τα έξοδα της 8ετούς ανάπτυξης του παιχνιδιού, ήδη πριν την κυκλοφορία του. Για το σκοπό αυτό, ανέβασε και μία ανάρτηση στο Twitter την ημέρα της κυκλοφορίας του παιχνιδιού, ευχαριστώντας το κοινό για την υποστήριξή του.

Σε μια απρογραμμάτιστη τηλεφωνική συνομιλία με επενδυτές, η εταιρεία ανέφερε μεταξύ άλλων ότι (παρά τις τρεις παρατάσεις κυκλοφορίας του παιχνιδιού) δεν ένιωσε εσωτερική ή εξωτερική πίεση να το κυκλοφορήσει και ότι έδωσε μεγαλύτερη σημασία στην ανάπτυξη του παιχνιδιού για την εκδοχή του υπολογιστή και τις κονσόλες επόμενης -και όχι τωρινής- γενιάς. Επίσης, επιβεβαίωσε ότι δεν πρόκειται η εκδοχή για την τωρινή γενιά να μοιάζει με την επόμενη, καθώς τώρα απλά θα είναι ένα "καλό, ικανό να παιχτεί, σταθερό παιχνίδι".

Παραπομπές
----------

1. ↑  www.eurogamer.net/articles/2020-06-19-cyberpunk-2077-ps4-will-get-day-one-patch-to-work-on-playstation-5.
2. ↑  Stanton, Rich (7 Δεκεμβρίου 2020). «Cyberpunk 2077 preloads are live, with an easter egg». *PC Gamer* (στα Αγγλικά). Ανακτήθηκε στις 4 Ιανουαρίου 2021.
3. ↑  «Cyberpunk 2077 Release Date, Trailer, Features, Game play, News, Images & More». *My Blog* (στα Αγγλικά). Αρχειοθετήθηκε από το πρωτότυπο στις 25 Απριλίου 2017. Ανακτήθηκε στις 15 Φεβρουαρίου 2017.
4. ↑  «Cyberpunk 2077 Is More Ambitious Than Witcher "On Every Single Front"» (στα αγγλικά). *GameSpot*.. Ανακτήθηκε στις 15 Φεβρουαρίου 2017.
5. 1 2  Purchese, Robert (13 Μαρτίου 2013). «CD Projekt Red says Cyberpunk 2077 will have multiplayer». *Eurogamer* (στα Αγγλικά). Ανακτήθηκε στις 15 Φεβρουαρίου 2017.
6. ↑  Sarkar, Samit (1 Μαρτίου 2013). «Cyberpunk 2077 characters may speak in multiple languages». *Polygon*. Ανακτήθηκε στις 15 Φεβρουαρίου 2017.
7. ↑  Brown, Fraser (2 Μαρτίου 2013). «Cyberpunk 2077 characters not restricted to English». *Destructoid*. Ανακτήθηκε στις 15 Φεβρουαρίου 2017.
8. ↑  Cook, Adam. «What do we know about Cyberpunk 2077 so far?» (στα αγγλικά).. Ανακτήθηκε στις 15 Φεβρουαρίου 2017.
9. ↑  «Cyberpunk 2020: The RPG System Behind Cyberpunk 2077». *CBR* (στα Αγγλικά). 4 Δεκεμβρίου 2020. Ανακτήθηκε στις 18 Δεκεμβρίου 2020.
10. ↑  Grayson, Nathan. «The People Making Cyberpunk 2077 Would Like To Correct A Misconception About Game Development» (στα αγγλικά). *Kotaku*.. Ανακτήθηκε στις 15 Φεβρουαρίου 2017.
11. ↑  «How 1988's 'Cyberpunk' Is Inspiring the Biggest Game Creators of 2017». *Rolling Stone*. Αρχειοθετήθηκε από το πρωτότυπο στις 2017-02-11.. Ανακτήθηκε στις 15 Φεβρουαρίου 2017.
12. ↑  Plante, Corey. «'Cyberpunk 2077' composers reveal how ugly machines make beautiful music». *Inverse* (στα Αγγλικά). Ανακτήθηκε στις 18 Δεκεμβρίου 2020.
13. ↑  Square, Push (12 Δεκεμβρίου 2020). «Cyberpunk 2077 on PS4 Is Being Slaughtered By Metacritic Users». *Push Square* (στα Αγγλικά). Ανακτήθηκε στις 18 Δεκεμβρίου 2020.
14. ↑  «Cyberpunk 2077 Has Been Removed From The PlayStation Store And Refunds Will Be Issued». *GameSpot* (στα Αγγλικά). Ανακτήθηκε στις 18 Δεκεμβρίου 2020.
15. ↑  «Cyberpunk 2077's release version is still buggy as hell | PC Gamer». *www.pcgamer.com*. Ανακτήθηκε στις 18 Δεκεμβρίου 2020.
16. ↑  Marshall, Cass (15 Δεκεμβρίου 2020). «Player choice matters more than it seems in Cyberpunk 2077». *Polygon* (στα Αγγλικά). Ανακτήθηκε στις 18 Δεκεμβρίου 2020.
17. ↑  «Cyberpunk 2077's Performance On Base PS4 Is "Unacceptable" In Digital Foundry Analysis». *GameSpot* (στα Αγγλικά). Ανακτήθηκε στις 18 Δεκεμβρίου 2020.
18. ↑  «Cyberpunk 2077 Review». *GameSpot* (στα Αγγλικά). Ανακτήθηκε στις 18 Δεκεμβρίου 2020.
19. ↑  «CDPR Is Happy With Cyberpunk 2077 Metacritic Score (on PC, That Is)». *PlayStation LifeStyle*. 13 Δεκεμβρίου 2020. Ανακτήθηκε στις 18 Δεκεμβρίου 2020.
20. ↑  «Cyberpunk 2077 Console Versions Suffer as CDPR Celebrates Preorders». *PlayStation LifeStyle*. 11 Δεκεμβρίου 2020. Ανακτήθηκε στις 18 Δεκεμβρίου 2020.
21. ↑  «We are truly humbled that so many of you trusted us and decided to support #Cyberpunk2077 before the release! Even 8 million thank yous isn't enough! The journey has just begun and we are hard at work on the upcoming fixes and updates to the game. See you in Night City!». *Twitter*. 10 Δεκεμβρίου 2020. Ανακτήθηκε στις 18 Δεκεμβρίου 2020.
22. ↑  «CD Projekt Red Focused Too Much on Cyberpunk 2077 on PC». *PlayStation LifeStyle*. 16 Δεκεμβρίου 2020. Ανακτήθηκε στις 18 Δεκεμβρίου 2020.
23. ↑   *CD Projekt Addresses Why It Didn't Delay Cyberpunk 2077 Again - IGN*, ανακτήθηκε στις 2020-12-18

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Cyberpunk 2077** |

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 23157098422372552034
* LCCN: no2019147653
* NKC: unn20211102272

 |

 |